* vrtićima
* školama
* svima
* upravi grada Bjelovara
* dječjem odjelu Narodne knjižnice Petar Preradović
* Policijskoj upravi Bjelovarsko-bilogorske županije

Poštovani!

***Društvo Naša djeca Bjelovar organizira***

***8. CVJETNI KORZO***

*uz potporu Grada Bjelovara*

*dana* ***2. lipnja (petak) 2017****. godine, s početkom u* ***18:00*** *sati*

*okupljanje sudionika u* ***središnjem gradskom parku Trg Eugena Kvaternika (PAVILJON)***

Tim povodom pozivamo vas da se vaša ustanova, predvođena vašim djelatnicima odazove na ovu manifestaciju sa što većim brojem djece.

Na Cvjetnom korzu sudjelovat će vrtićka djeca, djeca nižih razreda osnovnih škola i djeca iz udruga ili grupa.

 Dječje skupine koje će predstavljati vaše vrtiće, škole, udruge trebaju biti „cvjetno odjevene“ prema vašoj želji i mogućnostima, te predvođene natpisom prema kojem će ostali sudionici i promatrači znati koga predstavljate.

Prijavljene skupine bit će raspoređene po cijelom parku, te će imati svog vodiča, koji će cijelo vrijeme biti s njima (plan rasporeda skupina svi će dobiti po završenim prijavama).

Nakon mimohoda cvjetne povorke užim središtem grada, uz pratnju limene glazbe, (vraćamo se kod Paviljona i to svaka skupina na mjesto od kuda je krenula) biti će predstavljanje prijavljenih skupina što će učiniti dječja gradonačelnica prema vašim ispunjenim podacima u prijavnici (posebnosti skupine). Svakoj skupini uručiti će priznanje za sudjelovanje.

Za završetak planiran je zajednički ples uz pjesmu „Juri, juri vlak“. U prilogu vam dostavljamo spomenutu pjesmu.

Zajedničkim nastupom, u središnjem gradskom parku, svi sudionici Cvjetnog korza imat će jednaku priliku nastupati ispred jednakobrojne publike, bez obzira na raspored.

Sve sudionike očekuje i prigodno iznenađenje.

Sve zainteresirane ustanove koje žele sudjelovati na Cvjetnom korzu, neka popunjeni prijavni obrazac dostave na mail DND-a, dnd.bjelovar@gmail.com zaključno s ***15. svibnjem 2017*. godine**, radi pravovremene organizacije spomenute manifestacije. Voditelje prijavljenih skupina naknadno ćemo kontaktirati kako bi ih obavijestili o detaljima.

* ***CVJETNI KORZO –PROTOKOL***
* ***17.30 – 18.00*** *– okupljanje sudionika u središnjem gradskom parku Trg Eugena Kvaternika*
* ***18.00*** *– formiranje cvjetne povorke (NAJAVE)*
* ***18.00 – 18.45*** *– mimohod cvjetne povorke ulicama u pratnji policije: Trg Eugena Kvaternika – Ul. Ivana Gundulića -* Ul. Jurja Haulika- Petra Preradovića – Korzom – Frana Supila *– Ivana Viteza Trnskog – Ivana Mažuranića – PAVILJON*
* ***19.00*** *- svečani program sudionika*
* ***20.00****– završetak 8. Cvjetnog korza*

Za dodatne informacije obratite se na mob. 095/910 38 76 Sanja Vranješević.

Veselimo se ponovnom zajedničkom druženju!

Hvala na razumijevanju, podršci i suradnji!

predsjednica DND-a Bjelovar

Sanja Vranješević

**PRIJAVNI OBRAZAC DND BJELOVAR**

**CVJETNI KORZO, 2.06.2017.**

|  |  |
| --- | --- |
| **NAZIV USTANOVE I SKUPINE *KOJA ĆE SUDJELOVATI NA CVJETNOM KORZU*** |  |
| **BROJ SUDIONIKA**  |  |
| **OPIS SKUPINE (nekoliko rečenica o skupini, posebnosti skupine i sl. s kojima ćemo predstaviti skupinu)** |  |
| **IME I PREZIME VODITELJA I KONTAKT (mail i broj telefona/mobitela)****Ime i prezime svih teta i učitelja/ica koje će sudjelovati** |  |
| **Suglasnost roditelja****(označite crvenom bojom)** | **da / ne** |
| **Želimo sudjelovati u snimanju pjesme**  | **da / ne** |
| ***Napomena:*** *Mole se svi voditelji da zatraže suglasnost roditelja da se fotografije snimljene na Cvjetnom korzu smiju objavljivati na službenoj WEB stranici DND-a, kao i u ostalim medijskim glasilima na području grada Bjelovara.* |